എന്നും പേടിച്ചിരുന്നത് എന്തിനെ? ആരാധകന്റെ ചോദ്യത്തിന് അമൃതയുടെ മറുപടി റിയാലിറ്റി ഷോയിലൂടെ വന്ന് മലയാളികളുടെ പ്രിയങ്കരിയായി മാറിയ പിന്നണി ഗായികയാണ് അമൃത സുരേഷ്. പാട്ടും തന്റെ മ്യൂസിക് ബാന്ഡിന്റെ പ്രവര്ത്തനങ്ങളും മോഡലിംഗുമൊക്കെയായി ഏറെ സജീവമാണ് അമൃത. അമൃത സംഗീത സംവിധാനം നിര്വ്വഹിച്ച അയ്യോ വയ്യായേ എന്ന ഗാനവും സോഷ്യല് മീഡിയയില് വൈറലായികൊണ്ടിരിക്കുകയാണ്. ഇപ്പോഴിതാ, ഇന്സ്റ്റഗ്രാം സ്റ്റോറിയില് ആരാധകരുടെ ചോദ്യങ്ങള്ക്ക് അമൃത നല്കിയ ഉത്തരങ്ങളാണ് ശ്രദ്ധ നേടുന്നത്. നിങ്ങള് പേടിയോടെ സമീപിക്കുകയും പിന്നീട് ആ പേടിയെ ബോധപൂര്വ്വം മറികടക്കാന് ശ്രമിക്കുകയും ചെയ്ത എന്തെങ്കിലും ജീവിതത്തില് ഉണ്ടോ? എന്നായിരുന്നു ഒരാള് അമൃതയോട് ചോദിച്ചത്. തനിക്ക് അണ്ടര്വാട്ടര് വളരെ പേടിയായിരുന്നു എന്നും, ഒരിക്കല് നിര്ബന്ധത്തിനു വഴങ്ങി സ്നോര്ക്കിംഗ് ചെയ്തതോടെയാണ് ആ പേടിയെ തരണം ചെയ്തതെന്നുമായിരുന്നു അമൃതയുടെ മറുപടി. ഐഡിയ സ്റ്റാര് സിംഗറില് കണ്ട അമൃതയില് നിന്നും ഇപ്പോഴത്തെ കരുത്തയായ അമൃതയിലേക്കുള്ള മാറ്റത്തെ കുറിച്ചായിരുന്നു മറ്റൊരു ചോദ്യം. ചിലപ്പോള് ജീവിതത്തില് ഉണ്ടായിട്ടുള്ള മനോഹരമായ ചലഞ്ചുകള് തന്ന കരുത്താവും കാരണം, അമൃത പറയുന്നു. എങ്ങനെയാണ് സ്വയം മോട്ടിവേറ്റ് ആവുന്നത് എന്ന ചോദ്യത്തിന്, പലപ്പോഴും നമ്മുടെ സ്വപ്നങ്ങള് മറന്നുപോവുമ്ബോഴാണ് നമുക്ക് ലക്ഷ്യം നഷ്ടപ്പെടുന്നതും മുന്നോട്ട് പോവാന് പ്രചോദനം നഷ്ടപ്പെടുന്നതും. ഞാനെല്ലായ്പ്പോഴും എന്റെ സ്വപ്നങ്ങള് പുസ്തകത്തിലും കണ്ണെത്തുന്നിടത്തുമെല്ലാം എഴുതിവയ്ക്കും. അതുകൊണ്ട് എപ്പോഴും നമ്മളത് ആലോചിക്കും, മോട്ടിവേറ്റ് ആയിരിക്കും, എന്നായിരുന്നു അമൃതയുടെ മറുപടി. സംഗീതത്തിനപ്പുറം ഫാഷന് ലോകത്തും മോഡലിംഗിലുമൊക്കെ സജീവമാണ് അമൃത. അടുത്തിടെ ഒരു ജ്വല്ലറിയുടെ മോഡലായി എത്തിയ അമൃതയുടെ ചിത്രങ്ങള് ശ്രദ്ധ നേടിയിരുന്നു. സഹോദരി അഭിരാമിയ്ക്ക് ഒപ്പം ചേര്ന്ന് അമൃത ആരംഭിച്ച അമൃതം ഗമയ എന്ന മ്യൂസിക് ബാന്ഡും ഏറെ ജനപ്രീതി നേടിയ ഒന്നാണ്. എജി വ്ളോഗ്സ് എന്ന ഒരു യൂട്യൂബ് ചാനലും ഈ സഹോദരിമാരുടേതായിട്ടുണ്ട്. ബിഗ് ബോസ് മലയാളം സീസണ് രണ്ടിലും ഇരുവരും മത്സരാര്ത്ഥികളായി എത്തിയിരുന്നു. അമൃത മാത്രമല്ല, അനിയത്തി അഭിരാമിയും മോഡലിംഗ് രംഗത്ത് സജീവമാണ്. യൂട്യൂബ് ചാനലുമായി ലോക്ക്ഡൗണ് കാലത്തും സജീവമാണ് ഇരുവരും.